Válogatott: Az intenzív önámítás impotenciát okoz - PLAYBOY
Válogatott: Az intenzív önámítás impotenciát okoz
Írta: Géza Életérzés 2017. június 12. #Foci#futball#magyar válogatott#magyar foci#életérzés#andorrai válogatott#világbajnoki selejtező
Csak óvatosan azokkal a nyári kalandokkal.
Vannak azok a nyári kalandok, mikor egy ismeretlen nővel találkozol egy külföldi kiruccanás során. Először csak szemezgettek, majd jönnek a koktélok, végül pedig jó esetben az ágyban értékesíted a ziccert.
A francia riviérán volt ilyen élményem tavaly. Nem vártam sokat az élménytől, igazából már annak is örültem, hogy sikerült összespórolnom magamnak azt az összeget, ami elég volt a repülőjegyre.
Első este egy dúskeblű németajkú szépség kényeztetett térden állva, a második napon pedig egy kecses skandináv szépség szájában vesztem el. A portugál lány igazi vadmacska volt, kérette magát, de aztán nagy nehezen sikerült megszereznem a számát.
A bögyös belga eléggé out of league volt számomra, de akkorra olyan nagy lett az önbizalmam, hogy rámentem. Sajnos nem állt fel, de így sem szégyenkezve jöttem haza.
A külföldön összeszedett önbizalomtöbblet hatására itthon újult erővel vetettem bele magam a csajozásba. Gyorsan össze is jöttem egy lánnyal, de a szokásos negatív spirálba kerültem.
Az elején még figyeltünk egymásra, megleptük a másikat apró ajándékokkal, a szex is elég kielégítő volt. Aztán gyorsan beleuntam, és felhívtam a portugál csajt, akivel Franciaországban találkoztam. Egy céges konferencia miatt kerültem Lisszabonba, gondoltam ez egy égi jel, találkoznom kell vele.
Furcsa fétisei voltak, sikerrel jártam, de aztán ő is felcsatolt egy kiegészítőt, és az azért már eléggé fájt. Nem sokkal később kiderült, hogy nemi betegséggel küzd, óvszert meg persze nem használtunk.
Azóta mintha csak verne a sors, mostanra impotens lettem. Sajnos a csúcsra már csak kézzel-lábbal tudom eljuttatni a barátnőmet. Egy szerencsés nyári kaland után azt hittem, hogy a világ összes nőjét megkaphatom. Tudhattam volna, hogy ez hamis illúzió, hiszen még egy andorrai pék is nagyobb macsó nálam. Pedig ő még az országát sem tudja elhagyni…